
A törvényességi ellenőrzést végezte:




Tisztelt Képviselő-testület

A vidéki gazdaság és a lakosság számára nyújtott alapszolgáltatások fejlesztésére 2015.-tól igénybe vehető támogatások részletes feltételeiről szóló 21/2015.(IV.17.) MvM. rendelet alapján lehetőség van pályázat benyújtására önkormányzat alaptevékenységéhez kisbusz beszerzésére. A támogatás igénybevételére két célterület került meghatározásra: 
1. célterület – falu- és tanyagondnoki szolgálat fejlesztése,
2. célterület – egyéb szociális, bűnmegelőzési és közösségi szolgáltatások fejlesztése 

E két célterület esetén van lehetőség gépjármű beszerzésre. 

Az első célterület kizárólag falu- és tanyagondnoki szolgáltatás esetén vehető igénybe. E célterületnél a szociális törvény szerinti megfelelés szükséges, melyre az önkormányzatunk nem jogosult..
 A 2. célterület viszont lehetséges terület a pályázat benyújtására. Fontos, hogy működő szolgáltatási terület legyen. 

Szociális alapszolgáltatások: 
· falu- és tanyagondnoki szolgáltatás

· étkeztetés (szociális étkeztetés)

· házi segítségnyújtás

· családsegítés

· jelzőrendszeres házi segítségnyújtás

· közösségi ellátások

· támogatói szolgáltatás

· utcai szociális munka

· nappali ellátás

A támogatás mértéke az elszámolható nettó költségek 100 %-a. 
Az elszámolható nettó kiadások 1. és 2. célterület esetén 

· személygépkocsi esetében legfeljebb 3.500.000,- Ft

· terepjáró személygépkocsi esetében legfeljebb 5.000.000,- Ft

· mikrobusz esetében legfeljebb 8.000.000,- Ft

A szolgáltatást ingyenesen kell biztosítani az SZCSM rendelet 5/A.§. (1) bekezdésében felsorolt szakmai program alapján. A pályázatok benyújtásának kezdeti időpontja 2015. május 4.-ig , forráskimerülésig.. Benyújtani elektronikus úton lehet.
Tisztelt Képviselő-testület

A fentiek és a mellékletek alapján javaslom az alábbi határozati javaslat elfogadását:

/2015.(IV.20.) képviselő-testületi határozat

Önkormányzat mikrobusz pályázata

Mórágy Község Önkormányzata Képviselő-testülete pályázat benyújtását határozza el a 21/2015.(IV.17) MvM rendelete alapján új gépjármű beszerzésére a házi segítségnyújtás, szociális étkeztetés, valamint a közösségi, művelődési, sport- és szabadidős tevékenységek ellátásához kapcsolódóan az alábbiak szerint: 

1. Az önkormányzat a 2. célterület - házi segítségnyújtás, szociális étkeztetés, valamint a közösségi, művelődési, sport- és szabadidős tevékenységek - fejlesztésére kívánja használni az új mikrobuszt. 

2. A fejlesztés szükségességét a növekvő étkezési igények a kiszállítást is kérő személyek ellátása, valamint a Mórágy településhez tartozó elöregedő Kismórágyi rész – mely 5 km –re található – szociális étkezésének biztosítása, valamint a házi segítségnyújtás napi feladatainak ellátása indokolja.

3. A közösségi, művelődési, sport- és szabadidős tevékenységek megvalósítása miatt a lakosság részére még magasabb szintű ellátást kíván biztosítani, továbbá az esélyegyenlőség megvalósítását szeretnénk elérni a különböző szolgáltatásokhoz való egyenlő hozzáférés biztosításával.

4. A képviselő-testület a sikeres pályázat esetén vállalja, hogy a szolgáltatás további 5 éven keresztüli működtetését ingyenes szolgáltatásként (szállítás költségmentesen) biztosítja.

5. A képviselő-testület a rendelet 6.§. (2) bekezdése b) pontja szerinti mikrobuszra nyújtja be a pályázatát. 
Felelős: Glöckner Henrik, polgármester

Határidő: 2015. május 7. 

Határozattal értesítve: Hivatal gazdasági vezetője

Mórágy, 2015.április 17.

